பொன்முடி, ஈரோடு

பொன்முடி என்பது இந்தியாவில் தமிழ்நாடு மாநிலத்தின் ஈரோடு மாவட்டத்திலுள்ள பெருந்துறை ஊராட்சி ஒன்றியத்தின் பொன்முடி ஊராட்சிக்குட்பட்ட ஒரு புறநகர்ப் பகுதியாகும். 2021-ஆம் ஆண்டு தமிழ்நாட்டில் நடைபெற்ற சட்டமன்றத் தேர்தலில் வெற்றி பெற்ற பெருந்துறை (சட்டமன்றத் தொகுதி) உறுப்பினர் சு. ஜெயக்குமார் பொன்முடி பகுதியைச் சேர்ந்தவர்.
 அமைவிடம் 
கடல் மட்டத்திலிருந்து சுமார் 329.7 மீ. உயரத்தில், () என்ற புவியியல் ஆள்கூறுகள் கொண்டு பொன்முடி அமையப் பெற்றுள்ளது.

 மக்கள்தொகை பரம்பல் 
2011 இந்திய மக்கள் தொகைக் கணக்கெடுப்பு அடிப்படையில், பொன்முடி ஊரின் மொத்த மக்கள்தொகை 1,219 பேர் ஆகும். இதில் 579 பேர் ஆண்கள் மற்றும் 640 பேர் பெண்கள் ஆவர்.
 சமயம் 
 இந்துக் கோயில்கள் 
செல்லகோபாலபெருமாள் கோயில் என்ற பெருமாள் கோயில் மற்றும் காளியம்மன் கோயில் என்ற அம்மன் கோயில் ஆகிய இந்துக் கோயில்கள் பொன்முடி பகுதியில் அமைந்துள்ளன. இக்கோயில்கள், தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகின்றன.
 அரசியல் 
பொன்முடி பகுதியானது, பெருந்துறை (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, திருப்பூர் மக்களவைத் தொகுதி சார்ந்தது.
 மேற்கோள்கள் 

பகுப்பு:ஈரோடு மாவட்டத்திலுள்ள ஊர்களும் நகரங்களும்